L'Orchestre
L'Orchestre (srpskohrvatski: Orkestar) je koncertni komad (pièce-concert) Jeana Anouilha iz 1959. godine, premijerno izveden 11. siječnja 1962. godine u Comédie des Champs-Élysées; predstavu su zajednički režirali Anouilh i Roland Piétri, scenografiju i kostime je dizajnirao Jean-Denis Malclès, dok je glazbu za predstavu komponirao Georges van Parys. Radnja ovog komada prati narušene odnose unutar jednog ženskog orkestra koji svira u hotelu u jednom liječilišnom gradu u Francuskoj. 

Djelo je skinuto s repetroara nakon samo 92 izvedbe te je danas, uglavnom, palo u zaborav. Znakovito je po tome što je bilo posljednje Anouilhovo producirano djelo prije velike pauze koja je uslijedila od 1962. do 1968. godine, a tokom koje se autor uglavnom posvetio kazališnoj režiji; u tom je periodu čak i pisao jako malo. Premijerno je objavljena 1962. godine, a reizdana je 1970. godine u sklopu niza "novih škripećih komada" u izdanju kuće Éditions de la Table Ronde.

Ekranizacija 

Godine 1969. je RTV Zagreb emitirala TV-dramu Orkestar temeljenu na Anouilhovom tekstu i u režiji Vanče Kljakovića.

Djela Jeana Anouilha
Drame 1959.